|  |  |  |
| --- | --- | --- |
| **Tantárgy neve:**  **Ápolás- és táplálkozástan I.-II.** | **Kódja: LBP\_CG130G3; LBP\_CG143G3** | **Kreditszáma: 3** |
| A tanóra típusa: szeminárium 8 – 8 óra | | |
| A számonkérés módja (koll./gyj./egyéb: gyakorlati jegy | | |
| A tantárgy tantervi helye (hányadik félév): **II. – III.** | | |
| Előtanulmányi feltételek: Ápolás és táplálkozástan I feltétele az Ápolás és táplálkozástan 2-nek | | |
| **Tantárgyleírás**: | | |
| **A tantárgy oktatásának célja:**  **Ápolás és táplálkozástan I:**  Megalapozott ismereteket nyújtani a csecsemő-kisgyermek szomatikus fejlődéséről, és az egészséges újszülött, csecsemő, kisgyermek gondozásáról.  Megismertetni a hallgatókkal az egészséges csecsemő-kisgyermektáplálás, élelmezés fiziológiai alapjait, a korszerű minőségi táplálás követelményeit. Az egyes élelmi anyagok és ételek táplálkozás élettani értékeit, a legfontosabb élelmi anyagok, élelmiszerek tápanyagtartalmát  **Tananyagtartalom:**  - A gondozás és a nevelés egysége  - Az étkezés, mint az anya-gyermek kapcsolat egyik legfontosabb színtere, az étkezés szerepe a szociális kompetencia élményének kialakulása szempontjából (szoptatás, elválasztás, önálló étkezési szokások kialakítása)  - A szakszerű fürdetés, pelenkázás, öltöztetés, valamint az önálló tisztálkodási és öltözködési szokások alakítása, fejlesztése  - Táplálkozás-élettani alapfogalmak   * + Tápanyagok fajtái és jelentősége a gyermekétkeztetésben   + Tápanyagszükséglet és tolerancia   + Az anyagcsere, emésztés és felszívódás   + Élelmi anyagok, élelmiszerek   + Az egyes élelmiszerek csoportosítása   + Egyes élelmiszerek összetétele, jelentősége és felhasználása.   - A korszerű csecsemő és kisgyermektáplálás alapjai  Gyermekközösségben alkalmazható diéták és vegetáriánus étkeztetés.  **Ápolás és táplálkozástan II.**  A csecsemő- és kisgyermeknevelő-gondozók elsajátítsák a csecsemő- és kisded ápolásának elméleti és gyakorlati ismereteit és szakszerű megfigyelési szempontjait.  Készítsen fel gyermekkorban előforduló megbetegedésekkel kapcsolatos ellátási feladatokra. Ismertesse meg a hallgatókkal a családban, gyermekotthonban ápolható betegek ellátásának, utógondozásának feladatait. Segítse elő, hogy a csecsemő- és kisgyermeknevelő-gondozó tudja tájékoztatni és segíteni a szülőt/gondviselőt az alapápolás és gondozás feladataiban, továbbá bevonni a prevenciós tevékenységbe. Felkészíteni a hallgatókat a beteg gyermek táplálásának teendőire.  **Tananyagtartalom**:  Alapismeretek a megbetegedett csecsemő és kisgyermek ellátásáról  Segédkezés orvosi vizsgálatoknál  Az ápolás célja, fogalma  A megbetegedett csecsemő/kisded megfigyelése  A lázas csecsemő/kisded ápolása  A hasmenéses csecsemő/kisded ápolása  A hányós csecsemő/kisded ápolása  A légúti betegségekben szenvedők ápolása  Az emésztési és felszívódási zavarban szenvedő kisgyermekek ápolása  A húgyúti és vesebetegségben szenvedő csecsemők/kisdedek ápolása  A szívbeteg csecsemők/kisdedek ápolása, gondozása.  Az orr- fül-gégészeti betegségekben szenvedő csecsemők/kisdedek ápolása.  A görcsölő és eszméletlen csecsemők/kisdedek ápolása  A Diabetes mellitusban szenvedők ápolása  Az atrófiás betegségben szenvedők ápolása  A fogyatékos gyermekek ápolása  „Bántalmazott gyermek” ápolása, gondozása  A fertőző betegségekben szenvedők ápolása  Élelmezéstechnika és higiéné  A beteg csecsenő és kisgyermek táplálása Táplálkozási problémák  Az étkezés közösségi problémái, diétát igénylő betegségek, gyógyélelmezés.  **Kialakítandó kompetenciák:**  Meggyőződés arról, hogy a csecsemő-kisgyermek fejlődésében a szomatikus és pszichés fejlődés, a gyermek gondozása és nevelése egymástól elválaszthatatlan egységet képez.  Képesség az alapvető gondozási és ápolási feladatok ellátására, amelyek kisgyermekkorban szükségesek | | |
| Irodalom | | |
| **Kötelező olvasmányok:**  Falk Judit 1985. Az egészséges csecsemő és kisgyermek fejlődése és gondozása. A „Tananyag a csecsemő és gyermekgondozói szakosító tanfolyam hallgatói részére” c. kötetben, (szerk.: Polonyi Erzsébet) 1-2.  Gyermekgyógyászat 2001. 52. évf. 3. sz.  Pikler Emmi (szerk.) 1978. Az egészséges csecsemő és gyermek fejlődése és gondozása 2. kiadás 1-3 köt. Bp. Medicina. 628. o. (Egészségügyi szakiskolák tankönyve)  Tardos Anna (szerk.) 1982. Szöveggyűjtemény a csecsemő és kisgyermek szakgondozónők részére Bp. Egészségügyi Szakdolgozók Központi továbbképző Intézete, 265. o.  Az egészséges csecsemő táplálásának irányelvei. Módszertani ajánlás.  Kertai pál: Közegészségtan, Medicina, Bp., 1991.  Benkő Zsuzsa: Egészségfejlesztés, JGYTF kiadó, Szeged, 1993.  Leboyer Frédérick: A gyengéd születés, Twins kiadó, 1994.  Fülöp Zsuzsanna: Híd a gyermekvilágba, Haxel Kiadó, Bp, 1994.  A közegészségügyi-járványügyi szakmai kollégium módszertani levele a bölcsődében és oktatási intézményekben alkalmazható vegetáriánus és hasonló jellegű étrendekről.  Dr. Arató András-Dr.Várkonyi Ágnes.: Az OCSGYI 47. sz. Módszertani levél módosítása.  Dr. Barna Mária-Papp Rita-Mramurácz Éva dr.: Otthon és a bölcsődében. Kisgyermekek táplálása 1-3 éves korban, Alimenta Kiadó Bp., 1995. | | |
| **Tantárgy felelőse: Dr. Hernádi László** | | |
| **Tantárgy oktatásába bevont oktató(k): Szentpéteriné Tátrai Éva** | | |